తన ఫ్రెండ్ పైనే అత్యాచారం కేసు పెట్టాలని కన్న తల్లిదండ్రులు, తాతయ్యలు వేధిస్తున్నారని ఆరోపిస్తూ, 23 ఏళ్ల యువతి పోలీసులకు ఫిర్యాదు చేయడం ఉత్తరప్రదేశ్ లో కలకలం రేపింది. ఫిరోజాబాద్ జిల్లా సర్సాగంజ్ పోలీసు స్టేషన్ కు వచ్చిన ఆమె, తాను ఫిర్యాదు చేసేందుకు అంగీకరించకపోవడంతో బిడ్డనని కూడా చూడకుండా తనను హింసించారని ఆరోపించింది. తన చేతులపై, మెడ వద్ద వాతలు పెట్టారని వాపోయింది. ఇప్పటికే తన స్నేహితుడు తనపై అత్యాచారం చేశారని కోర్టులో కేసు వేసిన పెద్దలు, తాను హాజరై అతనికి వ్యతిరేకంగా సాక్ష్యం చెప్పాలని హింసిస్తున్నారని తెలిపింది. తల్లిదండ్రులు తనను చంపేస్తారన్న భయంతోనే పోలీసులను ఆశ్రయించానని చెప్పింది. దీంతో కేసు నమోదు చేసుకున్న పోలీసులు, ప్రస్తుతం పరారీలో ఉన్న ఆమె తల్లిదండ్రుల కోసం గాలిస్తున్నారు.
tana frend paine atyaachaaram kesu pettaalani kanna tallidandrulu, taatayyalu vaedhistunnaarani aaropistuu, 23 ella yuvati polisulaku firyaadu cheyadam uttarapradesh loo kalakalam repindi. firozabad jilla sarsaganj polisu station ku vachina aame, taanu firyaadu chesenduku angeekarinchakapovadamtho biddanani kuudaa chudakunda tananu himsinchaarani aaropinchindi. tana chetulapai, meda vadda vaatalu pettaarani vaapoyindi. ippatike tana snehitudu tanapai atyaachaaram chesarani kortulo kesu vesina peddalu, taanu hajarai ataniki vyatirekamgaa saakshyam cheppaalani himsistunnaarani telipindi. tallidandrulu tananu champestaranna bhayamtone poliisulanu aasrayinchaanani cheppindi. deentho kesu namodu chesukunna poliisulu, prastutam paraariiloo unna aame tallidandrula kosam gaalistunnaaru.